मलाई लाग्छ, यस्तो प्रयोगले हामीजस्तो स्वतन्त्र ढंगले खोजमूलक पत्रकारिता गर्दै आएको संस्था बर्बाद पार्नेबाहेक केही उपलब्धि हुँदैन। मार्क जुकरबर्गले गर्दै आएको परीक्षण खतरनाक छ। मुख्य टिभी च्यानल, मूलधारका पत्रपत्रिका र संगठित अपराधमा संलग्न संस्थाहरूलाई फेसबुक विज्ञापन किन्न समस्या हुँदैन। उनीहरू भनेजति पैसा तिरेर आफ्ना सामग्री बढीभन्दा बढी पाठक वा दर्शकसम्म पुर्याउन सक्छन्। आर्थिक क्षमता भएका उनीहरूका लागि त्यो बाटो कठिन छैन। हामीजस्ता हजारौं साना संस्था भने प्रभावित हुनेछन्।
